Diari Oficial de la Generalitat Valenciana


Sumari del DOGV 9381, del 12-07-2022 (2022/6633)

RESOLUCIÓ d'11 de juliol de 2022, de la Conselleria d'Innovació, Universitats, Ciència i Societat Digital, per la qual es dona publicitat a l'increment del crèdit que finança les ajudes destinades al finançament del programa «Investigo», de contractació de persones joves demandants d'ocupació en la realització d'iniciatives d'investigació i innovació en la Comunitat Valenciana en el marc del Pla de recuperació, transformació i resiliència, per a 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6633


Data del document
:   11-07-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ d'11 de juliol de 2022, de la Conselleria d'Innovació, Universitats, Ciència i Societat Digital, per la qual es dona publicitat a l'increment del crèdit que finança les ajudes destinades al finançament del programa «Investigo», de contractació de persones joves demandants d'ocupació en la realització d'iniciatives d'investigació i innovació en la Comunitat Valenciana en el marc del Pla de recuperació, transformació i resiliència, per a 2022. [2022/6633]  
Mitjançant la Resolució de 20 de desembre de 2021, de la Conselleria d'Innovació, Universitats, Ciència i Societat Digital, es convoquen de forma anticipada en 2021 subvencions destinades al finançament del programa «Investigo», de contractació de persones joves demandants d'ocupació en la realització d'iniciatives d'investigació i innovació a la Comunitat Valenciana, en el marc del Pla de recuperació, transformació i resiliència, per a l'execució en 2022 (DOGV 9245, 29.12.2021), el finançament del qual queda condicionat a l'existència de crèdit corresponent en els pressupostos de la Generalitat per a l'exercici 2022.  
  
Després de la publicació de la Llei 8/2021, de 30 de desembre, de pressupostos de la Generalitat per a l'exercici 2022, amb data 17 de juny de 2022, es va publicar en el DOGV número 9364, la Resolució de 8 de juny de 2022, de la Conselleria d'Innovació, Universitats, Ciència i Societat Digital, per la qual es dona publicitat a l'import global màxim destinat per a aquesta convocatòria, en l'anualitat 2022, que ascendeix a 9.781.770,00 euros.  
Aquestes subvencions es financen íntegrament amb fons europeus del Mecanisme per a la Recuperació i la Resiliència, a través del programa pressupostari 542.99,«MRR Transformació digital, ciència i investigació, i línia de subvenció S8752000 del capítol VII amb la denominació programa «Investigo Comunitat Valenciana».  
L'apartat 3 de l'article segon de la convocatòria estableix que la dotació econòmica podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit a conseqüència del corresponent expedient de generació de crèdit i haurà de ser publicat en el Diari Oficial de la Generalitat Valenciana. Tal publicitat no implicarà l'obertura de termini per a presentar noves sol·licituds, ni l'inici de nou còmput de termini per a resoldre.  
  
Amb data 6 de juliol de 2022, mitjançant una resolució de la Conselleria d'Hisenda i Model Econòmic s'autoritza una generació de crèdit en el pressupost de despeses de l'aplicació 87.78.37.585.61.3, per majors ingressos finalistes previstos en el marc del Pla de recuperació, transformació i resiliència del Govern d'Espanya (expedient 21.003/22-96), i s'incrementa la dotació de la línia de subvenció S8752, «Programa «Investigo Comunitat Valenciana»», per un import de 6.626.362,00 euros.  
En virtut d'això, i vista la proposta del director general de Ciència i Investigació de 6 de juliol de 2022, i fent ús de les facultats que em confereix el Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Donar publicitat a una disponibilitat de crèdit per import de 6.626.362,00 euros a conseqüència de l'expedient de generació de crèdit 21.003/22-96 i fixar una quantia addicional per aquest import per al finançament de les subvencions del programa «Investigo Comunitat Valenciana», convocades mitjançant la Resolució de 20 de desembre de 2021, de la Conselleria d'Innovació, Universitats, Ciència i Societat Digital, que es finançarà amb càrrec a la secció, programa, línia i import global màxim que a continuació es detalla:  
  
  
Secció: 21.  
Servei: 99.  
Centre gestor: 99.  
Programa: 542.99 € MRR Transformació digital, ciència i investigació  
Línia S8752: 04.520.471,00 euros  
  
Segon  
La present resolució farà efectes el dia de la signatura, i es publicarà en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que exhaureix la via administrativa, es podrà recórrer potestativament en reposició o ser impugnada directament davant l'ordre jurisdiccional contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera d'Innovació, Universitats, Ciència i Societat Digital, en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
Alacant, 11 de juliol de 2022.- La consellera d'Innovació, Universitats, Ciència i Societat Digital: Josefina Bueno Alonso.